
La redaktoro kore dankas al 


Kurt Lindstrom, 

Amouroux, 

Menges, 

Tremon, 

Heimlich, 

Wluka, 

Biesiada, 

Dr. Bormann, 

pro senditaj kontribuajoj por povi 


Radnai, 

Vana, 

Gimelli, 

Pallares-Gil, 

Simon, 

Baniulaitis, 

Kosieniak 

aranĝi la enhavon de nia informilo. 


Nova membro! 

S-ro Mefisto Diablo, Purgatorio. presejo 

Interesoj: Erarigi ELF-AREK-membraron pere de preseraroj. 

Ekzemple sur paĝo 7 en 2/78 li kontribuis al Sovetunio 22 stampojn anstatau al Svedio, 
kiu havas tiujn, dum Sovetunio havas nur unusolan stampon! Ankau en la kreado de 
neologismoj s-ro Mefisto tre aktivas. tiel ni ekz. trovis en 2/78: volora, bonvulo kaj el nia 
membro s-ro Hasala li faris tutsimple Hasa. 

Al nia novmembro Mefisto ni deziras pluajn sukcesojn! 


La afrankstampo de UEA 

Sinjoro doktoro Werner Bormann skribis al la redaktoro: 

”En Nvv. Binnenvveg situas nur la C.O. de UEA, ĝi posedas la domon. Do 
tiu ĉi stampo estas unusenca: por la scianto ĝi indikas Esperanton, eĉ 
ĝian centron. Mi certas, ke ĝi estas/fariĝos esperantista kolektaĵo (Espe- 
rantajo). 

La direktoro de C.O. Dro Sadler diris al mi, ke la nuntempa uzo estas 
provtempa. Se la C.O. de UEA trovos la aplikon de afrankstampilo utila, ĝi 
por dauro transprenos ĝin. Tiam !a vorto ESPERANTO estos aldonita. Se 
estos tiel, la 'antauekzempleroj’ (la nunaj stampoj) fariĝos eĉ pli valoraj. 

Sincere via Bormann” 

ELF-AREK-laborkunsido en Plzen 

26-28.5.1978 kunvenis en Plzen 3 de niaj klubaj amikoj: Vilmos Radnai el 
Hungario, Vladimir Vana el CSSR kaj Rudolf Burmeister el GDR. Ni parolis pri 
eblecoj de ELF-AREK-kunveno en la kadro de PRAGA 78, pri kompilado de 
esperantofilatelaj katalogoj, pri ELF-AREK-laborado kaj nelaste ankau havis 
"komunan vesperon”, Nia hungara amiko Vilmos Radnai promesis daurigi la 
fotolaborojn, kiuj ebligas al ni, prezenti en nia informilo multajn bildojn. Kore ni 
dankas al la samideanoj Vana kaj ”mevo’\ kiuj gastigis la entute kvar eksterlan- 
dajn gastojn. 


”Fina punkto” post Krakow 1912 (?!) 

Nia amiko Amouroux sendis fotokopion el kongresa libro, kaj sur paĝo 4a ni 
povas legi: 

”Poŝtoficejo 

La kongresa poŝtoficejo troviĝas en la tria domo apud la Akceptejo. La 
kongresanoj povas tie ne nur ricevadi siajn leterojn, pakaĵojn, k.s., sed 
ankau forsendi telegramojn, monon, pakaĵojn k.t.p. La poŝtoficejo estas 
do tute kompleta. La oficistoj parolas Esperante. 

La korespondaĵoj forsendataj de la kongresanoj estos stampitaj perspe- 
ciala kongresa poŝta stampilo .” 

Sur la paĝo 50 ni trovas: 

”En la vestiblo de la Akceptejo estas lokita leterkesto, destinita por kon- 
gresaj poŝtaĵoj. Nur tiuj leteroj, kartoj, presaĵoj k.t.p. estos stampitaj per 
kongresa stampilo, kiujn la kongresanoj enmetos en la aluditan keston. 
Poŝtaĵoj ekspeditaj aliloke, ne povos esti provizitaj per kongresa stampo. 

La kongresanoj uzu nur la leterkeston en la Akceptejo . . . La poŝtoficejo 
estas ĉiutage malfermita . . .” 



HP BbArAPHR CT13 HOUJA 


Nova E-pm el Bulgario 

Simon poluris la brazilajn! 

"Antaŭ jaroj mi studis la brazilajn stampojn kaj la afero estas jena: 

Laŭ la regularo de la brazila poŝto ekzistas du diversaj specoj de memorigaj 
stampiloj. La unua, kiu nuligas poŝtmarkojn, estas permesata nuren esceptaj 
okazoj kiel nacia kongreso, foiroj, ekspozicioj ktp kaj !a inko nepre devas esti 
nigra. La dua estas ankau oficiala sed ne nuligu la poŝtmarkom Ankaŭ ĝi 
dependas de la antaua permeso de la poŝto sed ilia uzado estas pli ofta okaze 
de regionaj kunvenoj, ekspozicioj ktp. 

Mi proponas, diferencigi en la katalogo inter nuligaj kaj ornamaj stampoj. 

Kompreneble la regulo pri ornamaj stampoj ne tute funkcias bone, ĉar pro 
filatelaj praktikadoj oni ofte nuligis markon, kiu ne estu per ĝi stampita. Eble la 
nigra koloro povas esti indikilo, sed tamen estas malfacile, esti certa. Sendube 
la stampoj 1, 12, 14, 21 kaj 27 estas nuligaj, eble ankaŭ 19. Mi klopodas esplori 
tion plue. 

Afia indiko pri oficialeco estas !a vortoj Correio kaj literoj DCT au ECT en la 
stampoj. 

Mi ankau havis okazon, trarigardi malnovan brazilan katalogon de okazaj stam- 
poj, en kiu ĉiuj stampoj, kiujn ni konas, estas listigitaj. Enestas kelkaj detaloj, 
kiuj estas interesaj por specialistoj: 

BRA 2: Poŝtagentejo estis installta dum la 7a foiro 1934 kaj dum la 8a foiro en 
1935 

BRA 4: Poŝtagentejo en palaco ltamaraty 
BRA 5: Poŝtagentejo en palaco ltamaraty 
BRA 6: Poŝtagentejo en Palaco de Belaj Artoj 

BRA 7: Poŝtagentejo ĉe la ekspozicio, kiu estis parto de la specimena foiro 
BRA 3, 8, 9 kaj 10: Precizaj datoj (Notitaj en la nova stampokatalogo) 

Tio estas ĉio en la katalogo, kiu aperis en la 40aj jaroj”. 

Vtferner Simon 

Kaj li daŭrigas: 

Mi ne kredas, ke en la kazo de datstampoj, kiuj akompanas stampojn kiel ekz. 
NE 14, estas necese havi specialajn numerojn ĉar nur la E-stampo vere gravas. 
Eble oni povus mencii la uzitajn datstampojn por kompletigi la informon, sed 
separata numero certe ne estas necesa. 

La Retimno-stampo estis konata al la greka katalogisto de specialaj stampoj. 

W.S. 

Stampo CENTENARIO ESPERANTO 

La unua poŝta stampo pri la Centjaro de Esperanto aperis en la itala urbo 
Montagnana. Nia aktive kunlaboranta Germano Gimelli skribis: 

”La 13an kaj 14an de majo 1978 okazis en Montagnana la 9a ekspozicio 
filatela-numismatika por memorigi la centjaran datrevenon de Esperanto. 

La ekspozicia broŝuro enhavis artikolojn pri la historio de la klubo kaj pri 
Esperanto el la plumo de Vittorio Dall Acqua kaj foton de Zamenhof. 

La lokal filatela-numismatika klubo plie aperigis specialan poŝtkarton 
(130 Lire), specialan konverton (120 Lire) kun memorigaj privataj alpresoj. 

Por mia tie montrita E-kolekto mi ricevis belan medalon. 

Speciala poŝta stampo, uzita nur la 13an de majo havas la enskribon 
CENTENARIO ESPERANTO 

Bedaurinde mi ne havas duoblaĵojn de la tutaĵoj kaj stampoj.’' 

Stampo de 30a IFEF-Kongreso 

Niaj amikoj Wluka kaj Heimlich informis, ke Ia30an IFEF-kongreson memorigas 
speciala poŝta stampo: 

Roma Aurelio, 1978, 15.5 

30CONGR. INT. FERROVIERI ESPERANTISTI 

ronda kun diametro de 35 mm 

Afrankstampo n-ro 8 variiĝis 

Stanislao Biesiada el Pollando trovis, ke la adreso en la afrankstampo n-ro 8 
ŝanĝis. Anstatau "Lohne” nun aperas "Paderborn" en la stampo. 

Notu en vian katalogon: 

8-1 Lohne 1 1971 

8-2 Paderborn 1 1978 

Novaj stampoj en Hungario 

Nia kluba amiko Kosieniak informis kaj sendis: 

HU 63 Budapest 14-16.7.78 

27a HUNGARLANDA ESPERANTO KONGRESO 
33x33 (fotokopion sendis Radnai) 

HU 64 Abaliget 17.7.78 (nur en tiu tago!) 

IREN 11a (en nova vesto) 
heksagona 50x32 

La katalog-numeroj estas provizoraj. Por aliaj urboj anoncitaj stampoj (i.a. 
Gyula) verŝajne ne estis uzataj. 

HU 63 akompanas bela ore kaj verde surpresita glumarko kun sama bildo kiel 
poŝta stampo. 

Novaj stampoj en Belgio 

Nia kluba amiko Biesiada informis: 

BE15-1 Liege 1.12.76-15.1.77 

BE 15-2 Verviers 15.12.76-1.7.77 kaj 15.12.77-15.1.78 
ESPERANTO LANGUA INTERNATIONALE 
35x23 - maŝinstampo 
BE 16 Borgerhout 7.4.78 

JUBELTENTOONSTELLING pro thema de tassis Esperanto 
Mezuro ne konata 

Kiu sendas al la redaktoro tiujn stampojn por ke ili povu aperi en nia informila 
bildparto? 


Esperantaĵoj de la 30a IFEF-kongreso 

"Kongresa Libro” kontrau poŝtaj elspezoj 

Bildkartoj po liroj 150- 

Glumarkoj po liroj 50.- 

Stampoj po liroj 500.- plus sendokostoj 

Sendas: P.i. Germano Gimelli, Via Donato Creti 61, 1-40 128 Bologna 


Nova franca PP-stampo 

Gaston Tremon, nia fakulo pri glumarkoj, sciigis, ke la nova franca stampo 
ankaŭ aperas kun t.n. "P.P.-datstampo”. 

Notu en vian katalogon: 

44-1 Clermont-Ferrand . 

44-2 Clermont-Ferrand. (kun P.P.-ds) 

Bonvolu konsulti ankaŭ 2/78 informilon. 


Poŝta reko-glumarko ”ul. Zamenhofa” 

Kaj tamen ĝi ekzistas nur en unu mezuro. Amiko Biesiada sukcesis klarigi la 
situacion. Apud la normala, jam katalogita reko-glm 1a poŝtejo en Gdynia 21 
uzas por registro de ekspeditaj paketoj t.n. numerigitajn ”paket-markojn”. En 
originala kaj neuzita stato tiuj konsistas el kunpresaĵo de du samnumeraj 
markoj. Dum la ekspeda ceremonio la poŝtisto distranĉas tiun markon, fiksas la 
maldekstran parton sur poŝtan akompanan konfirmilon kaj la dekstran sur la 
paketon. 

La poŝta konfirmilo post enmanigo de la paketo al la adresato eniras poŝtan 
arkivon. 

Jen la priskribo de la paketmarko: Numero 

81-240 Gdynia 21 
Zamenhofa 
Waga . . . Kg . . . g 

Mezuro: 40x40 mm, blanka papero, nigra surpreso 
Arkiva paketmarko: 40x20 mm, sama teksto. 

P.S.: La paketmarko ŝajne ekzistas en multaj variaĵoj. De s-ro Czesnonvvicz el 
Gdynia ni ricevis paketmarkon en iom alia mezuro. 

VVerner Simon skribas: 


Pri stampo Niirnberg 

Mi tre dubas, ke la Nŭrnberga maŝinstampo ekzistis kun 2 variaĵoj de la steloj. 
ŝajnas al mi, ke la steloj iom post iom estis foruzitaj kaj tiel la kadro kunfluis kun 
la interna stelo. Komparu la datojn! La steloj sen kadro ĉiam estas pli malfruaj ol 
la originalaj steloj kun kadro. 

Nigra E-pm de Austrio 

La nigra austra E-pm ne estas io nova. Dum jaroj la austra poŝta administracio 
forsendis nigrajn specimenojn de novaj eldonoj kune kun klariga folio, precipe 
al filatelaj gazetoj ktp. Ili estas la tiel nomataj ''nigrapresaĵoj”, kiujn eĉ la 
federala germana poŝto eldonis dum lastaj jaroj. Estas interese, ke ili ekzistas 
nur, se la marko estas presita per ”Stichtiefdruck'\ kaj tial neniu nigra marko 
ekzistas por la verda pm de 1949, kiu estis presita per "Rakeltiefdruck”. Mi 
ankaŭ menciu, ke mi posedas klarigan folion por la 1949 poŝtmarko, kompre- 
neble sen specimena marko. 

Svedaj datoj 

Mi ricevis fotokopion de sveda katalogo de specialaj stampoj. Nia SVE 1 estas 
listigita kun datoj de 15-22.8 (kostas 300 kronoj!), SVE 2 de 4-11.8 (50 kronoj) 
kaj SVE 3 kiel en nia kataiogo (50 kronoj). Nia SVE 1 do estas unu el la plej 
multekostaj svedaj poŝtstampoj.! 


) 


* * 


E-poŝta karto de Austrio kaj Popov-pm 

”Mi havas poŝtan karton kun enpresita E-pm (20 g) de Aŭstrio. Estus 
interese, scii pli pri ĝi, antaŭ ĉio, ĉu vere ĝi estas oficiala. Ankaŭ antaŭ 
jaroj mi akiris brunan presprovaĵon de la rusa Popov-pm. Vidu la fotoko- 
pion. Temas pri iuspeca maldika kartono, dorsfianke kun presitaj cirilaj 
vortoj ĉuindas, meti ĝin en albumon, aŭ ou mi ĝin fiankenmetu! Kiu povas 
diri, ĉu oni rajtas ekspozi tiujn du fiiatelaĵojn?” 


A-G Stronne 


Redaktora noto: La poŝtkarto estas certe poŝta raraĵo, tre malofte trovebla! 

Pri la Popov-a provpresaĵo (20 k) mi ne estas kompetenta respondi. Kiu el nia membraro 
povas doni ekzaktajn kaj pli detalajn klarigojn. Ni volonte skribus pri tio en nia informilo. 

Nova eksterkategoria poŝta stampo 

La poŝtejo Gdynia 21 (en Pollando) uzadas por korespondado adres-stampilon 
kun la teksto: UR2AD Pocztovvo-Telkom .. ., ul. Zamenhofa 15 . . . Mi pensas, 
ke tiu stampo estas por ni interesa el filatela vidpunkto, kaj, ke eble ni ĝin notu 
sub la rubriko "Aliaj poŝtaj stampoj", ĉar temas ja sendube pri vera "poŝtkon- 
tora stampo’ 1 . 

(URZAD signifas "oficejo" - Biesiada.) 

Kian opinion havas niaj filatelistoj pri tio? 


* * * 


Cent jaroj de Esperanto 

Bonegaj ideoj obsedis nian redaktoron Burmeister pri tio, kiel celebri centjaron 
de nia lingvo! Mi plene aprobas la ideon eldoni luksan katalogon pri ĉiuj E - 
filatelaĵoj. Koncerne poŝtmarkojn, stampojn, tutaĵojn, ni ne trovos grandajn 
problemojn: sed necesus certe mencii almenaŭ la plej gravajn pionirojn (oni 
povas trovi koverton kun adreso kaj eĉ ne scias pri ĝia historia kaj dokumenta 
valoro por la kolekto), plie montri ankaŭ poŝtmarkojn kaj stampojn, kiuj je unua 
vido havas kun Esperanto nenion komunan, sed kiuj tamen apartenas al bona 
kofekto - ekzemple esperantistoj, protektantoj de kongresoj, organizaĵoj kiuj 
uzadis aŭ subtenis Esperanton ktp ktp. Siatempe mi revis pri tio, ke mi povus 
ion similan fari - sed tiu iaboro estas super fortoj de unu homo. Miproponas, ke 
ni komencu tuj! 

Sin anoncu tiuj niaj geamikoj kiuj volas kunlabori kaj fari ian "redaktan komi- 
taton" por tiu ĉi eldono: ja ĉiuj povas helpi, ĉu per historiaj informoj, ĉu per 
elserĉado de poŝtmarkoj en katalogoj, per trarigardo kaj prizorgo de katalogoj 
pri porokazaj stampoj de diversaj landoj / mi estas certa, ke pere de porokazaj 
stampoj ni povus dokumenti tiujn flankojn de la historio, pri kiuj ni ne povas 
nun eĉ revi. Preparti tian verkon estos vere herostrata laboro, kaj la tempo ne 
atendas! Mi anoncas min kaj helpos laŭ miaj fortoj. 

Male, ekspozi niaj kolektojn aŭ ian komunan ekspozaĵon dum la jubilea E-kon- 
greso mi ne rekomendas pro 1a simpla fakto, ke tie ne estas garantiita sekureco 
kaj nedifektebleco de niaj materialoj, inter kiuj troviĝas jam veraj juveloj kaj 
unikaĵoj. Oni eble povus pripensi la aferon, se la LKK garantius aranĝon de 
ekspozaĵoj kaj ilian sekurecon same kiel ĉe filatelaj ekspozicioj. 

Jubilea E-filatela ekspozicio: same bonega ideo! Sed - ĉu ni havus sufiĉe da 
ekspozaĵoj? Tamen, multaj el ni havas sufiĉe da interesa materialo kaj eble 
povus sian ekspozaĵon prepari, restas ja ankoraŭ 9 jarojn da tempo . . . Sed ĉar 

laŭ miaj spertoj oni ofte ne scias, kiamaniere la ekspozajon prepari por ke ĝi 
vere inde reprezentu sian posedanton kaj estu ankaŭ bone pritaksita, necesus, 
al niaj membroj helpi. Mi preparis verketon "Kiel prepari ekspozaĵon je la temo 
Esperanto”, kiu aperis ĉeĥe kaj plaĉis tiom, ke oni min admonis ekspozi ĝin en 
PRAGA 1978. Mi pretus, se estus intereso kaj eldonebleco, tralabori ĝin muite 
pli profunde el la vidpunktoj de moderna filatelio, por ke niaj klubaj geamikoj 
havu praktikan helpilon. Krom tio certe necesus fondi anguleton pri prilaboro 
de niaj kolektoj en nia revuo kaj tie respondi ĉiujn demandojn. Skribu do al la 
redaktoro: 

a) ĉu vi havus intereson pri simila verketo (aŭ verko) 

b) ĉu vi samtempe promesas (nedevige nun) provi fari ekspozaĵon por nia 
komuna ekspozicio pri Esperanto. 

Vladimir Vana, Plzen 


Redaktoro opinio: 

Mi rekomendas al nta Vana, tuj komenci prilaboron de tiu helpilo por niaj membroj. Nia 
klubo disponas pri eldonebleco. Tia helpilo eĉ estas nepre necesa kaj grave kontribuus al 
la plialtiĝo de la reputacio de nia Esperanto-Filatelo, kaj: ĝi estus baza ŝtono por nia 
Jubilea E-filatela Ekspozicio 1987. 

Sur la kampo de la Esperanto-filatelo jam nun troviĝas abundo da diversaj prilaborendaj 
temoj, kiuj ĉiuj por si mem jam meritas propran ekspozajon. Por citi kelkajn: La Univer- 
salaj Kongresoj - Fervojistaj E-kongresoj - Evoluo de nacia E-movadoj (ekz.: La E-mova- 
do en Germanio (au en Francio, Pollando, CSSR ktp). 

Esperanto en turismo, - La kongresoj de SAT - E-poŝtmarkoj kun variaĵoj - ktp Ni ne nur 
bezonus "redaktan komitaton” por eldono de e-filatela katalogo, sed ankaŭ ”preparan 
komitaton”, kiu iel ordigu la preparon de laŭeble plej diversaj filatelaj ekspozaĵoj pri 
Esperanto por nia 1987a ekspozicio! Sed plej racie estus, se ambaŭ entreprenojn estrus 
unusola komitato. 

Vana jam sin deklaris preta kunagi: Ankaŭ mi kunlaboros! 


Vana pri katalogo de E-tutaĵoj 

Kelkaj niaj membroj min bombardas, kiam fine estos preta katalogo pri Espe- 
ranto-tutaĵoj, kiun multaj atendas. Estas fakto, ke mi preparas ĝin jam plurajn 
jarojn - jen do kelkaj klarigaj vortoj pri kialoj kaj statoj de la afero: Bona bazo 
por la preparata katalogo estis ”Katalogo de oficialaj poŝtajoj kun esperanto 
teksto” de s-ano Saget el Elbeuf - eldonita ŝajne en la jaro 1947 kaj sekve do 
nekompleta. Bedaŭrinde ĝi enhavas erarojn (kvankam ne multajn), same kiel 
ĉiuj atingeblaj tutaj-katalogoj. En kelkaj filatelaj ekspozicioj mi vidis sovetuni- 
ajn tutaĵojn, kiuj ĝis tiu tempo ŝajne neniu nia membro vidis au konis. Necesis 
do multe pli profunde serĉi informojn, ĉefe pri sovetuniaj tutaĵoj. En la afero 
helpis eĉ prezidanto de Tema komisio ĉe Asocio de ĉehoslovakaj filatelistoj, kiu 
ligis kontaktojn kun fakuloj de Sovetunia Filatela Asocio kaj sendigis tien 
parton de preparata katalogo. Revenis ĉio jam kontrolita kaj korektita vere tre 
zorge - malgraŭ tio sovetunia fakulo atentigas, ke povas ekzisti io, pri kio eĉ li 
kaj liaj kolegoj ne scias . .. Katalogo de sovetuniaj tutaĵoj el tiu tempo ne 
ekzistas, multo de materialo forbrulis en fajro de !a lasta milito . . . 

Tamen, pli detalaljn informojn ne eblas - almenaŭ antaŭ apero de la katalogo- 
akiri, do el tiu ĉi vidpunkto la manuskripto estus jam preta: sed ekzistas ankaŭ 
aliaj problemoj - ĉefe tiu, ke ne ekzistas katalogo, kiu priskribus bildojn de 

tutaĵoj, kiuj aperis en serio. Escepton faras katalogo de Saget - sed denove 
ĉijare mi vidis du tutaĵojn, kiujn li ne konis .. . Restas do klarigi kelkajn dubajn 
punktojn ĉefe pri aŭstraj serioj, poste estos la plej grava laboro finita. Ankoraŭ 
ĉijare au komence de venonta jaro povus ŝajne aperi la katalogo en ĉeĥa versio 
(eldonos ĝin sekcio ĉe Ĉeĥa filatela Asocio), poste esperanta. Ambaŭ aldonoj 
estos ilustritaj - do eble venontjare la longjara laboro estos fine kronita per 
verko ... 

Helpis al mi pluraj amikoj - ĉi tie mi publike almenaŭ danku al du el ili, s-anoj 
Amouroux kaj Simon, kiuj donis al mi multajn vere tre utilajn informojn. 

Jen ankoraŭ kelkaj neklaraĵoj - mi turnas min al niaj membroj, eble iu el ni 
povos klarigi la aferon: 

a) aŭstra serio 1936, poŝtmarko dukapa aglo, 35 groŝoj, ruĝa: ĉu el niaj mem- 
broj iu vidis au posedas kartojn kun bildoj el Vieno kaj tekstoj Ringstrafle, 
Schonbrunn, Staatsoper, Schwarzenbergplatz, Belvedere? Kaj ĉefe - ĉu iu 
posedas la karton kun bildo kaj teksto "Oberosterreich, Mondsee”? Ekzistas 
sufiĉe gravaj duboj pri la ekzisto de tiu ĉi karto, neniu ĝin ĝis nun vidis: sed 
aliflanke ekzistas karto kun teksto: "Bad Hall, Tassiloquelle M , kiun katalogo 
de Saget ne mencias. 

b) serioj Aŭstrio 1953-55 ”Vizitu Aŭstrion!” Kelkaj serioj havas havas tute 
saman tekston sub la bildo, bildoj tamen diferenciĝas. Por detala priskribo 
necesas do doni pli detalajn informojn pri bildoj. Kiu povas sendi fotoko- 
piojn (kserokso) en grandeco 1:1 de kartoj kun teksto 

- Bregenz, Vorarlberg, Die osterreichische Bergstadt am Bodensee, Pfan- 
derbahn 

- Gallspach, Oberosterreich, Sitz des Institut Zeileis 

- Partisau am Achensee, Tirol, 950 m, Grosster See Tirols 

Eblas sendi prunte ankaŭ originalojn, kiujn mi redonos poŝtrevene-sed antaŭe 
skribu pri tio. 

c) luj serioj manciitaj sub b) havas surskribon ’'Korrespondenz-karte” - sed 
laŭdire en 17a serio de kartoj aperis subite ankaŭ du kun espranto teksto. 
Tiu ĉi serio havas la saman markon kaj aranĝon kiel pli supraj, sed la 
germana surskribo tekstas "Postkarte”, ĉu iu ilin posedas au povas doni 
informojn? 

d) Hungara karto E-7 Debrecen, granda templo, ekzistas en olivbruna koloro, 
kiu tre klare diferenciĝas de la koloro de la ceteraj kartoj. La koloro ŝajne ne 
ŝanĝiĝis de suno, kiel povus ŝajni, ĉar la papero estas tute freŝa kiel ĉe 
ceteraj kartoj: kaj ŝajne ne temas ankaŭ pri dua eldono, ĉar eĉ la plej etaj 
streketoj kaj detaloj de la bildo estas precize la samaj kiel ĉe la originala 
koloro (flavece olivverda). Povas do temi aŭ pri erarpreso, provpreso au pri 
ŝanĝo de koloro alimaniere (eble per gaso aŭ simile). 

Redaktora noto: 

Sendube ĉiuj niaj membroj kaj simpatiantoj nun tre zorge serĉas en siaj kolektoj tiun 
materialon, pri kiu nia amiko skribis, porsubteni la por ni tre gravan laboron. 

Freŝdataj E-filatelaj sukcesoj de Vana: 

Interŝtata fila-ekspo USSR-CSSR en Ĥarkovo 1978: 

Granda Ora Medalo plus honora premio 
Interŝtata fila-ekspo Ostrava-Katovice en Havitov 1978: 

Granda Ora Medalo plus honora premio 
Nia ELF-AREK-membraro elkore gratulas al s-ano Vana. 

La stampo de la UK en Hago 1920 

Tiu stampo certe meritas pliajn esplorojn - laŭ mia opinio temas pri speco de 
oficiala poŝtkontora stampo, kion montras ne nur la teksto, sed ĉefe ŝtata 
emblemo. Mi havas du ekzemplerojn de tiu stampo unu sur neuzita karto sen ia 
ajn teksto kaj sen poŝtmarko), kaj ambaŭ havas videble tute alian kolornuancon 
ol la datstampo sur la karto bildigita en nia informilo. La kongreson (unuan post 
la milito) partoprenis nur 408 personoj pro ankoraŭ ne tre bona kaj firma 
politika kaj ekonomia situacio post la milito: tial en la kongresejo certe ne 
troviĝis poŝtgiĉeto - ŝajne nur kesto; ŝajne nur poste oni provizis sendaĵojn per 
la menciita stampo kaj poste forportis al poŝto, kie ili ricevis datstampon. Povas 
esti, ke ''poŝtficejo” de la kongresejo estis poŝtisto, kiu en la kongresejo eĉ ne 
estis - oni transdonis al li enhavon de la kesto nur ĉe la poŝto kaj tie li 
memstampigis ĉiuj korespondaĵojn . . . 

Vfadimir Vana 


Nigra aŭstra E-poŝtmarko 

Fakte temas pri t.n. nigra preso; ai tiuj, kiuj kolektas la aŭstrajn poŝtmarkojn, tiu 
afero estas vere jam delonge konata. Ankaŭ FRG, CSSR kaj aliaj landoj havas 
t.n. nigrajn presojn de poŝtmarkoj. Kvankam la kataloga prezo en specialigitaj 
katalogoj ordinare ne estas malalta, tamen ne temas pri ia raraĵo el la filatela 
vidpunkto. Nigrajn presojn oni eldonas memorcele; ili neniam havis kaj ne 
havas afrankan valoron kaj estas do neekspozindaj. La samo koncernas poŝt- 
markojn, tutaĵojn au alian filatelan materialon, kiu estis disdonata propagand- 
cele kaj havas la surpreson "SPECIMEN”, "MUSTER" ktp. 

Vfadimir Vana 


Nova "malnova” argentina poŝta E-stampo? 

Nia membro Vladimir Vana trovis verdkoloran argentinan stampon el Rosario 
1941, diametro 34 mm kun la teksto INTERAMERIKA FILATELIA EKSPOZICIO - 
ROSARIO ARGENTINO 6 JULIO 41 kaj EF. LR. 

Temas pri "apudstampo". Pli pri ĝi en la sekvonta informilo. Kiu ankoraŭ scias 
pri ĝi aŭ povus konsulti specialan stampo-katalogon? Bonvolu informi la re- 
daktoron! 


Anoncoj 

Malnovajn ekzemplerojn de E-gazetoj aĉetas kaj interŝanĝas Ramon Molera, Moya, Sta. 
Joaquina 13 en Hispanio. 

Poŝtmarkojn de Svedio, Anglio, Francio, Hispanio kaj Vatikano, kaj poŝtmarkojn pri famaj 
persono) kaj pentraĵoj kolektas Szabadi Tibor, Nagykanisza, H-8800, pf 66. 

Sovetuniajn specialajn poŝtkartojn kaj poŝtkovertojn kun surpresoj POŜTA KARTO, POŜ- 
TA KARTO KUN AFRANKITA RESPONDO, POŜTA KARTO POR RESPONDO, FERMITA 
LETERO kaj la sovetuniajn Esperanto-poŝtmarkojn en kvarblokoj, kaj sur stampitaj ko- 
vertoj kaj poŝtkartoj kaj la poŝtan stampon de Leningrad serĉas Rudolf Burmeister, DDR 
9033 Karl-Marx-Stadt, pf 95-39. 

E-filatelaĵojn, E-insignojn kaj E-flagetojn interŝanĝas Vlada Hasala, CS-691 42 Valtice, 
N-ro 181. 

Prezidanto de la ELF-AREK-Klubo: 

Ivar Paulsson, S-171 33 Solna, Algatan 3 
Al li sundu la kotizon 15 IRK. 

Redaktoro de la kluba informilo: 

Rudolf Burmeister, DDR 9033 Karl-Marx-Stadt, pk 95-39 

Al li sendu informojn pri novaj kaj malnovaj ĉiuspecaj E-filatelaĵoj kaj 
E-glumarkoj, demandojn, proponojn, kritikojn kaj laudojn. 

